Poster “Oppenheimer” Goda Tarikh Tayangan Filem Yang Diterajui Cillian Murphy
Universal Pictures telah melancarkan poster rasmi Oppenheimer, sebuah filem epik thriller drama terbaru Christopher Nolan yang dibintangi Cillian Murphy sebagai pencipta bom atom J. Robert Oppenheimer.  Poster tersebut menampilkan Murphy yang berada ditengah-tengah kepulan asap awan yang besar dan menakutkan.  Oppenheimer akan membuat debut pawagam pada 21 Julai 2023, dan bakal berentap dengan satu lagi filem blockbuster arahan Greta Gerwig, Barbie.  “Thriller epik yang dirakam dengan IMAX mendorong penonton ke dalam paradoks yang mendebarkan tentang lelaki misterius yang mesti mengambil risiko memusnahkan dunia untuk menyelamatkannya,” menurut logline.  Anda boleh melihat poster Oppenheimer dibawah: Oppenheimer berdasarkan buku pemenang Hadiah Pulitzer, American Prometheus: The Triumph and Tragedy of J. Robert Oppenheimer karya Kai Bird dan mendiang Martin J. Sherwin. Christopher Nolan menulis lakon layar dan mengarahkan filem ini, dengan Universal Pictures menjadi pengedar rasmi untuk pasaran seluruh dunia. Emma Thomas, Charles Roven dan Nolan akan berkhidmat sebagai penerbit.  American Prometheus: The Triumph and Tragedy of J. Robert Oppenheimer American Prometheus: The Triumph and Tragedy of J. Robert Oppenheimer J. Robert Oppenheimer adalah ahli teori fizik Amerika dan profesor fizik yang menjadi ketua Makmal Los Alamos sewaktu Perang Dunia Kedua. Dia merupakan salah seorang saintis yang dikreditkan sebagai “bapa bom atom” untuk peranan mereka dalam Projek Manhattan – iaitu projek rahsia untuk penciptaan senjata nuklear pertama. Oppenheimer juga terkenal dengan kata-katanya, “Sekarang saya menjadi Kematian, pemusnah dunia,” merujuk pada kitab suci Hindu Bhagavad Gita setelah berjaya meletupkan bom atom pertama pada 16 Julai 1945. Filem ini menampilkan barisan pelakon bintang seperti Cillian Murphy (Peaky Blinders), Emily Blunt (Edge of Tomorrow), Robert Downey Jr. (Avengers: Endgame), Matt Damon (Good Will Hunting), Rami Malek (Bohemian Rhapsody), Florence Pugh (Midsommar), Josh Hartnett (Pearl Harbor), Benny Safdie (Good Time), Dane DeHaan (Chronicle), Jack Quaid (The Boys), Dylan Arnold (You Season 3), dan ramai lagi.